ပါစိတ်အာပတ်

ပါစိတ်အာပတ်ပါစိတ္တိယ (တိ) [စိတ္တ+ပါတိယ၊ ပါတိယ-မှ-တကိုချေ၊ ပါနှင့်စိတ္တ ရှေ့နောက်ပြန်၍ ပါစိတ္တိယ-ဟုပြီးသည်။ “စိတ္တပါတိယ”န္တိ ဝတ္တဗ္ဗေ ပဒဝိပရိယာယံ ကတွာ, တကာရဿ စ လောပံ ကတွာ “ပါစိတ္တိယ”န္တိ ဝုတ္တံ။ ယောဇနာ။ ၅၉၃။]သည် အာပတ် ၅-ပုံ (၇-ပုံ)တွင် တစ်ပုံအပါအဝင် ဖြစ်သည်။ ဝိ၊၅၊၁၆၄။ ကုသိုလ်စိတ်ကို လျောကျစေတတ်သောကြောင့် ပါစိတ်အာပတ်ဟု ခေါ်သည်။ ဝိ၊၅၊၂၆၂။ ဝိပတ္တိ-၄-ပါးတွင် အာစာရဝိပတ္တိ ဖြစ်သည်။ ဝိ၊၅၊၂၅၈။ ဘိက္ခုပါစိတ်, ဘိက္ခုနီပါစိတ်အားဖြင့် ၂-မျိုးပြားသည်။ ဝိ၊၅၊၂၁၃။ တိံသ နိဿဂ္ဂိယာ ပါစိတ္တိယာ ဓမ္မာ ဥဒ္ဒေသံ အာဂစ္ဆန္တိ။ ဝိ၊၁၊၂၉၃။ ဒသ ပါစိတ္တိယော ဒေသေတွာ မုစ္စတိ။ ဝဇိရ၊၁၂၇။ ပါစိတ္တိယန္တိ ယံ ဝုတ္တံ၊ တံ သုဏောဟိ ယထာတထံ။ ပါတေတိ ကုသလံ ဓမ္မံ၊ အရိယမဂ္ဂံ အပရဇ္ဈတိ။ ဝိ၊၅၊၂၆၂။ ပါတေတိ ကုသလံ ဓမ္မန္တိ သဉ္စိစ္စ အာပဇ္ဇန္တဿ ကုသလဓမ္မသင်္ခါတံ ကုသလစိတ္တံ ပါတေတိ၊ တသ္မာ ပါလေတိ စိတ္တန္တိ ပါစိတ္တိယံ။ ဝိ၊ဋ္ဌ၊၄၊၁၉၂။ (ဝိ၊ဋ္ဌ၊၁၊၁၆၁၊ ၂၇၀။ ဝိ၊ဋ္ဌ၊၃၊၅။ ဝိ၊ဋ္ဌ၊၄၊၁၈၂၊ ၁၉၄။ ၂၂၀။ ကင်္ခါ၊၉၃၊ ၁၃၉၊ ၁၉၀။) သုဒ္ဓပါစိတ် နိဿဂ္ဂိယသဘော မပါသောကြောင့် ဤပါစိတ်အာပတ်တို့ကို ‘သုဒ္ဓပါစိတ်’ဟု ခေါ်သည်။ ပါစိတ်သက်သက် (ပါစိတ်ချည်းသန့်သန့်)ဟု ဆိုသည်။ ကုသိုလ်စိတ်ကို လျော့ကျစေတတ်၏၊ ထို့ကြောင့် ပါစိတ်မည်၏၊ စေတနာနှင့်တကွ သင့်အပ်သော ပါစိတ်အာပတ်ဖြစ်သည့်အခါ ကုသိုလ်စိတ်များ ကွယ်ပျောက်သောကြောင့် ‘ကုသိုလ်စိတ်’ကို လျော့ကျစေတတ်သော အာပတ်ဟု ဆိုသည်။ ပါရာဇိက စသော အခြားသော အာပတ်တို့လည်း ကုသိုလ်စိတ်ကို လျော့ကျစေတတ်သည်ပင်။ သို့သော် ၎င်းတို့မှာ ‘ပါရာဇိက’ စသော နာမည်ထူးကို ရပြီးဖြစ်၍ ဤအာပတ်များကိုသာ ‘ပါစိတ္တိယ’ဟု ခေါ်ရလေသည်။ ပါစိတ်အာပါတ် အမျိုးအစားများ ၁။ နိဿဂ္ဂိယပါစိတ်၊ ၂။ သုဒ္ဓပါစိတ်၊ ၃။ ဘေဒနကပါစိတ်၊ ၄။ ဥဒ္ဓါလနကပါစိတ်၊ ၅။ ဆေဒနကပါစိတ် စသည်ဖြင့် ပါစိတ်အာပတ်များကို ခွဲခြားမှတ်သား သင့်သည်။ ဆက်စပ်ဖတ်ရှုရန် ၄။ သုဒ္ဓပါစိတ်အခန်း သုဒ္ဓပါစိတ် ကိုးကား Category:ရဟန်းဝိနည်းများ